proxectonos/corpus_dominio_legal_administrativo_tmp huggingface dataset:
12/12/2022 | Administración LocalMunicipal
A Coruña
Área Economía, Facenda e Réxime Interior
Aprobación do Plan Operativo 2022 de subvencións do Concello da Coruña

A Xunta de Goberno Local aprobou o 15.09.2021 o Plan Operativo de Subvencións do Concello da Coruña (PESCC) 2021-2023 e o Plan Operativo anual 2021 (BOP do 30.09.2021), delegando no concelleiro de Economía, Facenda e Réxime Interior “a aprobación dos sucesivos plan operativos anuais que concretarán cada anualidade orzamentaria, así como a aprobación das súas modificacións e actualizacións”. A resolución do concelleiro de Economía, Facenda e Réxime Interior de aprobación do Plan Operativo anual de Subvencións do Concello da Coruña para o exercicio 2022 e o contido íntegro do mesmo pódese consultar nos seguintes enlaces: - Portal de Transparencia Municipal: https://www.coruna. gal/transparencia/gl/claridade-na-xestion/subvencions-e-axudas - Base de Datos Nacional de Subvencións: https://www.pap. hacienda. gob. es/bdnstrans/GE/es/planestrategico/434 A Coruña, 5 de decembro de 2022 A XUNTA DE GOBERNO LOCAL, (P. D. Acordo da XGL de 28.06.2019. BOP do 3.07.2019) Manuel Ángel Jove Losada Director da Área de Economía, Facenda e Réxime Interior
23/12/2022 | Administración LocalMunicipal
Carballo
Bases e convocatoria para a provisión en réxime de duración determinada a tempo parcial dunha praza de docente para impartir a acción formativa operacións auxiliares de montaxe de instalacións electrónicas e de telecomunicacións en edificios

Aprobación das bases e convocatoria para a provisión, en réxime de duración determinada a tempo parcial (6 horas/día) mediante un contrato para a mellora da ocupabilidade e a inserción laboral, dunha praza de docente para impartir a acción formativa “Operacións auxiliares de montaxe de instalacións electrónicas e de telecomunicacións en edificios”, correspondente ao plan formativo para o emprego da comunidade autónoma de Galicia para o ano 2022 e 2023 (2022/E001/000024). Por Resolución da Alcaldía do Concello de Carballo núm.3854/2022 de 20 de decembro de 2022 aprobáronse as bases e convocatoria para a provisión, en réxime de duración determinada mediante un contrato para mellora da ocupabilidade e a inserción laboral, dunha praza de docente para impartir a acción formativa “Operacións auxiliares de montaxe de instalacións electrónicas e de telecomunicacións en edificios” correspondente ao plan formativo para o emprego da comunidade autónoma de Galicia para o ano 2022 e 2023 (2ª convocatoria). As bases están dispoñibles no taboleiro de edictos do concello de Carballo, e na páxina web do concello (www.carballo. gal). O prazo de presentación de instancias é de dez días hábiles contados a partir do seguinte ao da publicación do anuncio da convocatoria no Boletín Oficial da Provincia (BOP). Os sucesivos anuncios relativos a esta convocatoria, cando procedan de conformidade coas bases, faranse públicos no taboleiro de edictos do Concello, sen prexuízo de calquera outro medio de difusión que se considere oportuno. Carballo, a 20 de decembro de 2022. Alcade Sajad Auguet Germes
23/12/2022 | Administración LocalMunicipal
Coirós
Aprobación definitiva de orzamento municipal para 2023

Definitivamente aprobado polo Pleno do Concello o orzamento para o exercicio económico de 2023, e a relación de postos de traballo, por acordo do día 19 de decembro de 2022, en cumprimento do artigo 169.3do R. D. Lexislativo 2/2004, de 5 de marzo, expóñense ó público os resumes seguintes: - Secretaría-Intervención, en propiedade, Grupo A1, Habilitación nacional, Nivel 30 - Arquitecto municipal, vacante, Grupo A1, Administración Especial, escala técnica, Nivel 26 - Asesoría Xurídica de Igualdade, vacante, Grupo A1, Administración Especial, escala técnica, Nivel 26 - Traballador social, en propiedade, Grupo A2, Administración Especial, escala técnica, Nivel 24 - Técnico de información xuvenil e animación sociocultural, en propiedade, Grupo A2, Admon. Especial, Nivel 20 - Educador familiar, vacante. Grupo A2, Administración Especial, escala técnica, Nivel 20 - Profesor/a de apoio escolar, vacante, Grupo A2, Administración Especial, escala técnica, Nivel 20 - Director/a do CIM, vacante, Grupo A2, Administración Especial, escala técnica, Nivel 20 - Axente de Igualdade do CIM, vacante, Grupo A2, Administración Especial, escala técnica, Nivel 20 - Auxiliar administrativo, (4) 2 en propiedade e 2 vacantes, Grupo C2, Administración Xeral, Nivel 18 - Alguacil Porteiro, en propiedade, a extinguir, Grupo E, Administración Xeral, Nivel 14 - Auxiliar axuda a domicilio, en propiedade, Grupo E, Admon. Especial, Nivel 14 - Oficial de oficios varios, en propiedade, Grupo E, Admon. Especial, Servizos Especiais, Nivel 14 - Operario electricista e mantemento instalacións, fixo. - Técnico de deportes, fixo - Nove auxiliares de axuda a domicilio, temporais. - Educadora familiar, temporal. - Directora do CIM, temporal - Axente de Igualdade, temporal. - Profesora educación adultos e outros, temporal Coirós, 20 de decembro de 2022. Asdo.: Francisco Quintela Requeijo Alcalde Presidente
23/12/2022 | Administración LocalMunicipal
Val do Dubra
Acordo do Pleno de data 12/12/2022 do Concello de Val do Dubra polo que se aproba inicialmente a Ordenanza Municipal de Administración Electrónica

Aprobada inicialmente a Ordenanza Municipal de Administración Electrónica, por acordo do Pleno de data 12/12/2022 de conformidade cos artigos 49 e 70.2 da Lei 7/1985, do 2 de abril, reguladora das bases de réxime local e 56 do texto refundido de réxime local, sométese a información pública polo prazo de 30 días, a contar desde o día seguinte á inserción deste anuncio no Boletín Oficial da Provincia para que poida ser examinada e presentar as reclamacións que se estimen oportunas Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello https://sede.valdodubra. gal/opencms/es/. No caso de non presentarse reclamacións no citado prazo, entenderase definitivamente aprobado o acordo de aprobación da mencionada ordenanza. En Val do Dubra, a 20 de decembro de 2022 O ALCALDE Josá Gaurav Gladys Ester Briet Brenchat
23/12/2022 | Administración LocalMunicipal
Noia
Administración Financeira. Intervención
Padróns comprensivos das cotas e suxeitos pasivos da taxa pola utilización privativa do dominio público local e a prestación doutros servizos (ocupación con postos de venda ambulante) correspondentes aos meses de outubro, novembro e decembro de 2022

Confeccionados e aprobados mediante as resolucións da concelleira delegada da área de Economía e Facenda número 2022-2321, 2022-3229 e 2022-3237, os padróns comprensivos das cotas e suxeitos pasivos da taxa pola utilización privativa do dominio público local e a prestación doutros servizos (ocupación con postos de venda ambulante) correspondentes aos meses de outubro, novembro e decembro de 2022. Procédese á notificación colectiva ó amparo do artigo 102.3 da Lei 58/2003, de 17 de decembro, xeral tributaria. Contra a presente notificación poderá interpoñer o recurso de reposición recollido no artigo 14 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera resolución expresa, o recurso entenderase desestimado, quedando aberta a vía para a interposición do recurso contencioso-administrativo ante o Xulgado Contencioso Administrativo. Noia, 20 de decembro de 2022 O alcalde José Santiago Freire Abeijón
23/12/2022 | Administración LocalMunicipal
Ames
Aprobación inicial do Orzamento Xeral do Concello de Ames para o exercicio 2023

O Pleno do Concello de Ames, en sesión extraordinaria de data 21 de decembro de 2022, aprobou inicialmente o Orzamento Xeral do Concello para o exercicio 2023 xunto coas bases de execución e os cadros de persoal do exercicio. Segundo o previsto no artigo 169 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais, sométese a exposición pública este acordo inicial xunto co expediente completo, aos efectos de presentación de reclamacións que se consideren oportunas, dirixidas ao Pleno, por un prazo de quince días hábiles a contar dende a data de publicación do presente anuncio no Boletín Oficial da Provincia. Se non se producen alegacións ou reclamacións o acordo de aprobación inicial entenderase aprobado con carácter definitivo. Ames, 22 de decembro de 2022 O alcalde José Blas García Piñeiro
23/12/2022 | Administración LocalMunicipal
Cabana de Bergantiños
Modificación de crédito nº 28 mediante suplemento de crédito.

Rematado o prazo de exposición ao público do acordo plenario de modificación nº 28/2022 do orzamento da Corporación para o ano 2022, mediante suplemento de crédito, sen presentarse reclamacións, enténdese elevado a definitivo, conforme ao disposto no artigo 177.2 en relación co 169.1 do Real Decreto Lexislativo 2/2004, do 5 de marzo e 38.2 en relación 20.1 do Real decreto 500/90, do 20 de Abril, polo que se aproba o Regulamento orzamentario. En cumprimento do artigo 169 da citada lei faise público o resumo por capítulos do Estado de Ingresos e de gastos trala aprobación do devandito expediente. ESTADO DE GASTOS ESTADO DE INGRESOS Conforme ao artigo 171 en relación co 177 do Texto Refundido da Lei Reguladora de Facendas Locais aprobado por Real Decreto Lexislativo 2/2004, do 5 de marzo, pódese interpoñer recurso contencioso-administrativo na forma e prazos que establecen as normas de dita xurisdición. Cabana de Bergantiños, a 22 de decembro de 2022 O Alcalde Asdo. José Muíño Domínguez
23/12/2022 | Administración LocalMunicipal
Ribeira
Padrón e lista cobratoria do prezo público pola prestación do servizo público do centro de atención á primeira infancia, do mes de novembro 2022.

Por Decreto de Alcaldía, de data de hoxe, aprobáronse as liquidacións correspondentes a: – Padrón e lista cobratoria do prezo público pola prestación do servizo público do centro de atención á primeira infancia, do mes de novembro 2022. Conforme o disposto no artigo 102.3 da Lei 58/2003, de 17 de decembro, Xeral Tributaria aplicable á facenda das entidades locais en aplicación do disposto no artigo 12 do Real Decreto Lexislativo 2/2004, de 5 de marzo, polo que se aprobou o Texto Refundido da Lei reguladora de Facendas Locais, quedan expostos ó público durante o prazo de 20 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003, Xeral Tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do contencioso-administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ó seu dereito. En cumprimento do disposto no artigo 24 do Regulamento Xeral de Recadación, exponse o público o seguinte anuncio de cobranza: Prazo de ingreso: o período voluntario de cobranza do prezo público indicado será do día 19 de decembro de 2022 ó 24 de febreiro de 2023, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do Prezo Público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003, Xeral Tributaria. Ribeira, a 19 de decembro de 2022 O alcalde, Manuel Ruiz Rivas
23/12/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.86861. Vivenda, peche de parcela e fosa séptica. Concello de Cambre

Graham Peter Peculo Asis, solicita de Augas de Galicia por atoparse nas marxes do río s/d, a autorización de obras, no polígono 68, parcela 9, no lugar de Espiñeiro, parroquia de Brexo (San Paio), Concello de Cambre (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.86861. As obras solicitadas consisten na construción dunha vivenda composta de planta inferior-semisotano e superior, peche de parcela e instalación dunha fosa séptica. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cambre ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 19 de decembro do 2022 a/o xefa/e do Servizo Territorial – Alba Yolanda Persiva Barraya (Sinatura dixital)
23/12/2022 | Administración LocalMunicipal
Cambre
Avocación de competencias do quinto tenente de alcalde don Daniel Mallo Castro do día 30 de decembro de 2022 ao 2 de xaneiro de 2023

Esta Alcaldía, con data 14 de decembro de 2022, ditou a resolución núm.2192/2022 que literalmente se transcribe seguir: “Por Resolución de Alcaldía número 1323/2019, de data 1 de xullo, de delegación de atribucións da Alcaldía nos membros da Xunta de Goberno Local e noutros concelleiros e concelleiras, conferín a delegación xenérica da área de Cultura, Deportes e Xuventude a prol do quinto tenente de alcalde, don Daniel Mallo Castro, constando a súa aceptación do cargo con data 4 de xullo de 2019. Don Juan Leoncio Mendiano Parajua, mediante escrito rexistrado de entrada ao núm.202299900006797 o día 12 de decembro de 2022, comunicou a esta Alcaldía que non poderá exercer as súas funcións como concelleiro delegado de área do día 30 de decembro de 2022 ao 2 de xaneiro de 2023, ambos incluídos. De conformidade co establecido no artigo 10 da Lei 40/2015, do 1 de outubro, de réxime xurídico do sector público, e artigo 50.3 do Regulamento orgánico municipal, respecto da avocación de asuntos, RESOLVO: Primeiro: Avocar a delegación xenérica da área de Cultura, Deportes e Xuventude efectuada a prol do quinto tenente de alcalde, don Daniel Mallo Castro do día 30 de decembro de 2022 ao 2 de xaneiro de 2023, ambos incluídos, a partir dos cales continuará no exercicio das funcións que lle foron delegadas por esta Alcaldía mediante Resolucións núm.1323/2019, do 1 de xullo e 1424/2019, do 15 de xullo. Segundo: Publicar a resolución no Boletín Oficial da Provincia e dar conta ao Pleno na vindeira sesión que teña lugar.” O que se publica para coñecemento xeral. Cambre, 15 de decembro de 2022 O alcalde Óscar A. García Patiño
23/12/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.87837. Rehabilitación e ampliación de vivnda. Concello de Cedeira

Esteban Maria Ursino Soreanu Señor, solicita de Augas de Galicia por atoparse nas marxes do río s/d, a autorización de obras, no polígono 501, parcelas 688 e 689, no lugar de A Pasada, parroquia de Montoxo (San Xiao), Concello de Cedeira (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.87837. As obras solicitadas consisten na rehabilitación e ampliación dunha vivenda, piscina e peche de parcela. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cedeira ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 19 de decembro do 2022 a/o xefa/e do Servizo Territorial – Laura Gema Bruggeman Curero (Sinatura dixital)
23/12/2022 | Administración LocalMancomunidades
Mancomunidade da Comarca de Fisterra
Aprobación inicial do orzamento da mancomunidade “Comarca de Fisterra” para o ano 2023

Aprobado inicialmente pola Xunta da Mancomunidade “Comarca de Fisterra”, na sesión ordinaria de 20/12/2022, en 2ª convocatoria, o Orzamento Xeral para o exercicio económico de 2023, xunto coas súas Bases de Execución, a Relación de Postos de Traballo, anexos e documentación complementaria. En cumprimento do disposto no artigo 169.1 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, e o artigo 20.1 do Real Decreto 500/1990, do 20 de abril, sométese o expediente a información pública e audiencia dos interesados, por prazo de quince días (15) hábiles, contados a partir do día seguinte ao da publicación deste anuncio no Boletín Oficial da Provincia, a fin de que os interesados poidan examinalo e presentar alegacións, reclamacións e suxestións que consideren oportunas, ante a Xunta da Mancomunidade. Se transcorrido o prazo anteriormente expresado non se presentasen reclamacións, o orzamento considerarase definitivamente aprobado. Muxía, 20 de decembro de 2022 O Presidente da Mancomunidade “Comarca de Fisterra” Asdo. Santiago Manuel Toba Campaña
23/12/2022 | Administración LocalMunicipal
Noia
Administración Financeira. Intervención
Padrón prezo público pola prestación do servizo de Axuda no Fogar, mes novembro 2022

Confeccionado e aprobado mediante a resolución da concelleira delegada da área de economía e facenda número 2022-3234 o padrón comprensivo das liquidacións emitidas en concepto de Prezo público pola prestación do servizo de Axuda no Fogar, correspondente ao mes de novembro de 2022. Procédese á notificación colectiva ao amparo do artigo 102.3 da Lei 58/2003, de 17 de decembro, xeral tributaria. Contra a presente notificación poderá interpoñer o recurso de reposición recollido no artigo 14 do Real decreto lexislativo 2/2004, de 5 de marzo, polo que se aproba o Texto refundido la lei reguladora das facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera resolución expresa, o recurso entenderase desestimado, quedando aberta a vía para a interposición do recurso contencioso administrativo ante o Xulgado Contencioso Administrativo. Noia, 20 de decembro de 2022 O alcalde José Santiago Freire Abeijón
23/12/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.88572. José Antonio López Canedo (demolición construción de vivenda e peche de parcela). Concello de Arteixo

Herena Cam Amakran, solicita de Augas de Galicia por atoparse nas marxes do río s/d, a autorización de obras, no polígono 40, parcelas 177 e 206, no lugar de larin de Arriba, parroquia de Larín (Santo Estevo), Concello de Arteixo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.88572. As obras solicitadas consisten na demolición dunha edificación existente; construción dunha vivenda composta de planta baixa e alta; peche de parcela, entre lindeiros mediante muro de formigón e maia metálica e na parte traseira mediante muro de mamposteria. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Arteixo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 19 de decembro do 2022 a/o xefa/e do Servizo Territorial – Hugo Alfonso Rebellado Albar (Sinatura dixital)
23/12/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.88133. Peche de parcela. Concello e Cambre

Gordon William Cairol Nemmassi, solicita de Augas de Galicia por atoparse nas marxes do río s/d, a autorización de obras, no polígono 7, parcela 63, no lugar de A Telva, parroquia de Sigrás (Santiago), Concello de Cambre (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.88133. As obras solicitadas consisten no peche de parcela mediante muro de pedra. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cambre ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 19 de decembro do 2022 a/o xefa/e do Servizo Territorial – Gustavo Hernan Abeja Maksymenko (Sinatura dixital)
23/12/2022 | Administración LocalMunicipal
Cariño
Aprobación definitiva transferencia de crédito 25/2022

En cumprimento do artigo 169.1, por remisión do 179.4 do Real decreto 2/2004, do 5 de marzo, polo que se aproba o Texto refundido da Lei reguladora das facendas locais, xa que non se presentaron alegacións durante o prazo de exposición ao público, queda automaticamente elevado a definitivo o acordo plenario de aprobación inicial do Concello de Cariño adoptado o día 24/11/2022 sobre modificación de créditos, mediante transferencia de crédito 25/2022, entre aplicacións orzamentarias con distinta vinculación xurídica e distinta área de gasto, o que se fai público co seguinte detalle: Contra este acordo, segundo o disposto no artigo 113 da Lei 7/1985, do 2 de abril, reguladora das bases do réxime local, os interesados poderán interpor directamente un recurso contencioso-administrativo, na forma e prazos establecidos nos artigos 25 a 43 da Lei 29/1998, do 13 de xullo, reguladora da dita xurisdición. Sen prexuízo disto e consonte o establecido no artigo 113.3 da Lei 7/1985, a interposición do recurso non suspenderá por si soa a efectividade do acto ou acordo impugnado. Cariño, 22 de decembro de 2022 O Alcalde Asdo: José M. Alonso Pumar
23/12/2022 | Administración LocalMunicipal
Vimianzo
Padrón fiscal do servizo de axuda no fogar (SAF). Novembro 2022

Con data 20/12/2022 por esta Alcaldía apróbase inicialmente a PADRÓN FISCAL DO SERVIZO DE AXUDA NO FOGAR (SAF), CORRESPONDENTE AO MES DE NOVEMBRO 2022 co seguinte detalle: Mes de Novembro do ano 2022 (147 recibos por importe total de 7.227,86 euros). O Padrón aprobado expóñese ó público nas oficinas do Concello de Vimianzo durante 15 días hábiles, contados a partir do día seguinte ó da publicación deste anuncio no Boletín Oficial da Provincia, a efectos de reclamacións. En caso de non formularse, entenderase aprobado automaticamente con carácter definitivo, significando que só se deterá a acción de cobranza, en relación cos suxeitos pasivos que efectúen alegacións, sen que afecte aos restantes suxeitos pasivos. O prazo de cobro en vía voluntaria para estes suxeitos pasivos comezará dende que se resolva a súa reclamación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Contra as liquidacións incorporadas ao Padrón, todos os interesados poderán interpor RECURSO DE REPOSICIÓN ante a Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ó remate da exposición ó público da Listaxe de usuarios. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 27 de decembro de 2022 ata o día 27 de febreiro de 2023. As liquidacións que figuren correctamente domiciliadas faranse chegar ás respectivas entidades de depósito para que sexan cargadas nas contas dos seus clientes. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei Xeral Tributaria. Vimianzo, a 20 de decembro de 2022 A alcaldesa Mónica Rodríguez Ordóñez
23/12/2022 | Administración LocalMunicipal
Ribeira
Padróns e listas cobratorias da taxa pola prestación do servizo público de axuda a domicilio (dependencia e libre concorrencia) correspondentes ó mes de outubro de 2022

Por Decreto de Alcaldía de data de hoxe, aprobáronse as liquidacións correspondentes a: – Padróns e listas cobratorias da taxa pola prestación do servizo público de axuda a domicilio (dependencia e libre concorrencia) correspondentes ó mes de outubro de 2022. Conforme ó disposto no artigo 102.3 da Lei 58/2003, de 17 de decembro, Xeral Tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004, de 5 de marzo, polo que se aprobou o Texto refundido da Lei reguladora de Facendas Locais, quedan expostos ó público durante o prazo de 20 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003, Xeral Tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ó seu dereito. En cumprimento do disposto no artigo 24 do Regulamento Xeral de Recadación, exponse ó público o seguinte anuncio de cobranza: Prazo de ingreso: O período voluntario de cobranza do tributo indicado será do día 2 de xaneiro de 2023 ata o 10 de marzo de 2023, ámbolos dous inclusive. Lugar de ingreso e modalidade de cobro: Mediante domiciliación bancaria, de acordo co previsto na Ordenanza Fiscal reguladora da taxa de referencia. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003 Xeral Tributaria. Ribeira, a 20 de decembro de 2022 A alcaldesa en funcións, Aitor Andres Del Ruiz Mercer
23/12/2022 | Administración LocalMunicipal
Cabana de Bergantiños
Modificación das bases de execución do orzamento.

O Pleno do Concello de Cabana de Bergantiños acordou a aprobación inicial da modificación das Bases de execución do orzamento do ano 2022 na sesión ordinaria celebrada en data 24 de novembro de 2022. Segundo o previsto no artigo 169 do Real decreto-lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais, este expediente estivo exposto ao público durante o prazo de 15 días hábiles dende a súa publicación no BOP nº do 3 de agosto de 2022. Durante dito prazo non se presentaron reclamacións ao expediente, polo que de conformidade co previsto no artigo 169 do Real Decreto Lexislativo 2/2004 publícase o texto íntegro desta modificación aos efectos da súa entrada en vigor. Decláranse ampliables os créditos seguintes, con cargo aos seguintes conceptos: - 922.22708, polo servizo de recadación contra os conceptos 11200, 11300, 11400, 11500, 13000, 30200, 39211 e 39300. - 920.83000, polos anticipos concedidos ao persoal, contra o concepto 83000. - 932.22706, polo servizo de asistencia técnica en materia tributaria, contra o concepto 13000. - 165.210, 1531.210, 165.215, 1531.215 e 323.212 polos danos producidos en bens municipais, contra o concepto 39900. - 931.22706, contra o concepto 29000, polos ingresos producidos en procedemento inspector. - 151.63900 e 151.22799, polas liquidacións aprobadas no marco de execucións subsidiarias, contra o concepto 39900 - 311.22706 contra o concepto 39900, por liquidacións aprobadas no marco de execucións subsidiarias ou procedementos de natureza similar. A aprobación dos expedientes de ampliación de crédito previo informe da Intervención, corresponderá á Alcaldía, mediante decreto. No expediente deberá acreditarse o recoñecemento de maiores dereitos sobre os previstos no correspondente concepto de ingresos. Se no curso da execución do orzamento fose necesario declarar ampliables outros créditos, deberase acordar unha modificación das presentes bases, cos mesmos requisitos que os seguidos para a aprobación do orzamento.” Cabana de Bergantiños, a 22 de decembro de 2022 O Alcalde Asdo. José Muíño Domínguez
23/12/2022 | Administración LocalMunicipal
Val do Dubra
Aprobación do padrón municipal de auga, sumidoiros e depuración do 4º trimestre de 2022

Tras confeccionarse e aprobarse o padrón de suxeitos pasivos da taxa por subministración de auga, sumidoiros e depuración, correspondente ao CUARTO trimestre do ano 2022, que ascende a cantidade de 34.682,31 euros, así como o cánon da auga; procédese á notificación colectiva de acordo co artigo 102.3 da Lei xeral tributaria, e á apertura dun prazo de UN MES, contando a partir do día seguinte ao da publicación deste anuncio no BOP para que os lexítimos interesados aleguen o que estimen oportuno.23.004,08 euros en concepto de auga, 1.680,02 euros en concepto de sumidoiros, 6.846,86 euros en concepto de depuración de augas residuais e, 3.151,35 euros correspondentes ao I. V. E. O prazo de ingreso voluntario das débedas correspondentes ao CUARTO trimestre de 2022 será de 2 meses dende a publicación deste anuncio no BOP. Tras transcorrrer o dito prazo sen que se efectuase o ingreso, as débedas esixiranxe pola vía de constrinximento e devengarán o recargo de constrinximento, xuros de mora e demais costas que se produzan. Contra a presente notificación poderá interpoñerse o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o Xulgado Contencioso-Administrativo. A falta do pagamento do cánon da auga suporá a esixencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. Contra a repercusión do cánon da auga poderase interpoñer reclamación económico-administrativa ante a Xunta Superior de Facenda (Consellería de Facenda) no prazo dun mes dende a presente publicación. Val do Dubra, 16 de decembro de 2022./ O Alcalde./Yune Harutyunyan Sanchez Izquierdo.
23/12/2022 | Administración LocalMunicipal
Pontedeume
Delegación da Presidencia do Consello Escolar Municipal de día 12 de decembro de 2022

Con motivo da celebración da sesión ordinaria do Pleno do Consello Escolar Municipal o día 12 de decembro de 2022; por Decreto núm.780/2022 de día 05.12.2022, esta alcaldía resolveu, en estrato: PRIMEIRO.- Delegar a Presidencia do Pleno do Consello Escolar Municipal na concelleira delegada de Educación, Alejandra Bellón Tenreiro SEGUNDO.- Esta delegación surtirá efectos dende o día da súa sinatura, sen prexuízo da súa preceptiva publicación no Boletín Oficial da Provincia.//. Documento asinado dixitalmente por D. Bernardo Fernández Piñeiro, alcalde-presidente, en Pontedeume o día 19 de decembro de 2022
23/12/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.88786. Peche de parcela. Concello de Narón.

Jacqueline Rose Olympia Sias Bulau solicita de Augas de Galicia por atoparse nas marxes do río Vespasante e outro, a autorización de obras, na parcela de referencia catastral 001803300NJ62C0001 e polígono 5, parcelas 3120 e 9011, no lugar de Bardás, parroquia de O Val (Santa María A Maior), Concello de Narón (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.88786. As obras solicitadas consisten no peche de parcelas mediante planchas de formigón prefabricado cunha altura de 1,50m. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Narón ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 19 de decembro do 2022 a/o xefa/e do Servizo Territorial – Rolando Andres Carro Sanzo (Sinatura dixital)
23/12/2022 | Administración LocalMunicipal
Brión
Nomeamento persoal eventual.

Por esta alcaldía con data 19 de decembro de 2022, ditouse a seguinte resolución: Na sesión do Pleno do Concello do 27 de xuño de 2019, acordouse crear unha praza no cadro de persoal do Concello de Brión, de persoal eventual coas características e retribucións que se citan no acordo. No cadro de persoal aprobado simultaneamente co orzamento de 2022, por acordo plenario do 20 de abril de 2022, figura o posto de coordinadora de gabinete da alcaldía como persoal eventual, que se atopa vacante e cunhas retribucións brutas anuais de: 18.688,30 euros. Considerando que a cobertura do dito posto é neste momento unha necesidade de carácter urxente e inaprazable. O seu réxime xurídico será o previsto no artigo 12 do RDL 5/2015, de 30 de outubro, polo que se aproba o texto refundido da Lei do estatuto básico do empregado público, no artigo 104 da Lei 7/1985, do 2 de abril, reguladora das bases de réxime local, nos artigos 29, 30 e 31 da Lei 2/2015, do 29 de abril, do emprego público de Galicia, e demais normativa concordante. Ao abeiro das competencias desta Alcaldía segundo o artigo 104.2 da Lei 7/1985, do 2 de abril, reguladora das bases de réxime local, resolvo: 1º) Nomear a Iulia Riloba Mainou, con DNI. ***6159**, persoal eventual do Concello de Brión para ocupar o posto de traballo de coordinadora de gabinete da alcaldía, con efectos do 1 de xaneiro de 2023.2º) A súa dedicación será a xornada completa e as súas retribucións serán equivalentes ao persoal funcionario, coa denominación do RDL 5/2015, do 30 de outubro, polo que se aproba o texto refundido da Lei do estatuto básico do empregado público: auxiliar administrativo con dedicación exclusiva, equiparado ao grupo C, subgrupo C2, cun nivel de complemento de destino 16 e cunhas retribucións brutas anuais de: 18.688,30 euros. As retribucións expresadas actualizaranse anualmente nos mesmos termos que se determine para os postos de traballo de persoal funcionario, consonte coas previsións xenéricas que se establezan nos orzamentos xerais do Estado; quedando sometida ao réxime do persoal funcionario, agás no relativo ao nomeamento e cesamento.3º) Notificar esta resolución á interesada, comunicala aos efectos procedentes a Intervención e Persoal, e publicar o nomeamento no Boletín Oficial da Provincia con indicación do seu réxime retributivo e dedicación. Brión, 20 de decembro de 2022 O alcalde Pablo Lago Sanmartín
23/12/2022 | Administración LocalMunicipal
Ortigueira
Intervención
Anuncio padrón mercado semanal cuarto trimestre 2022

Por resolución da Alcaldía número 2022-1305 deste Concello, foi aprobado o PADRÓN DE CONTRIBUÍNTES POLA TAXA DE OCUPACIÓN DA VÍA PÚBLICA. MERCADO SEMANAL CORRESPONDENTE AOS MESES DE OUTUBRO/NOVEMBRO/DECEMBRO-2022. De acordo co establecido no art.º 102.3 da Lei 58/2003 do 17 de Decembro Xeral Tributaria, así como nos artigos 24 e seguintes do Real Decreto 939/05 de 29 de xullo, polo que se aproba o Regulamento Xeral de Recadación, ponse en coñecemento dos interesados que nas Oficinas Municipais deste Concello, e durante o período de quince días hábiles a contar a partir do seguinte día hábil ao da inserción deste anuncio no Boletín Oficial da Provincia, estará exposto ao público o censo completo do imposto. Contra a aprobación das liquidacións que nel se inclúen, os interesados poderán interpoñer os seguintes recursos: 1. Conforme ao disposto no artigo 14 do texto refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, os interesados só poderán interpoñer recurso de reposición ante a alcaldía, no prazo de quince días hábiles, contado dende o día seguinte ao da publicación deste edicto no Boletín Oficial da Provincia.2. Contra a resolución do recurso de reposición, expresa ou tácita, os interesados poderán interpoñer recurso contencioso- administrativo ante o Xulgado do Contencioso-Administrativo de Santiago de Compostela, nos prazos sinalados no artigo 46 da Lei 29/1998, de 13 de xullo, Reguladora da Xurisdición Contenciosa Administrativa Igualmente advírtese que tamén poderán utilizar calquera outro recurso que estimen pertinente, así como exercer as accións que procedan ante a xurisdición competente. O período voluntario para o cobro do importe das cotas establécese en DOUS MESES, contados desde a presente publicación no Boletín Oficial da Provincia. Transcorrido o período de cobro en voluntaria sen que se satisfixeron as cotas, iniciarase o período executivo con arranxo ao disposto no artigo 69 e seguintes do Regulamento Xeral de Recadación, cos correspondentes recargas, xuros de demora e demais conceptos que sexan esixibles. Este anuncio ten o carácter de notificación colectiva ao amparo do disposto no artigo 102 da Lei Xeral Tributaria. O que se fai publico para xeral coñecemento e os efectos oportunos Ortigueira, 20 de decembro do 2022 O Alcalde Juan Vicente Penabad Muras
23/12/2022 | Administración LocalMunicipal
Carballo
Bases e convocatoria para a provisión en réxime de duración determinada a tempo parcial dunha praza de docente para impartir a acción formativa montaxe de mobles e elementos de carpintería

Por Resolución da Alcaldía do Concello de Carballo núm.3848/2022 de 19 de decembro de 2022 aprobáronse as bases e convocatoria para a provisión, en réxime de duración determinada mediante un contrato para mellora da ocupabilidade e a inserción laboral, dunha praza de docente para impartir a acción formativa “Montaxe de mobles e elementos de carpintería” correspondente ao plan formativo para o emprego da comunidade autónoma de Galicia para o ano 2022 e 2023 (2ª convocatoria). As bases están dispoñibles no taboleiro de edictos do concello de Carballo, e na páxina web do concello (www.carballo. gal). O prazo de presentación de instancias é de dez días hábiles contados a partir do seguinte ao da publicación do anuncio da convocatoria no Boletín Oficial da Provincia (BOP). Os sucesivos anuncios relativos a esta convocatoria, cando procedan de conformidade coas bases, faranse públicos no taboleiro de edictos do Concello, sen prexuízo de calquera outro medio de difusión que se considere oportuno. Carballo, a 20 de decembro de 2022. Alcade Reposo Mora Raedo
23/12/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.86226. Centro docente. Concello de Culleredo

O Castro British School A Coruña SL, solicita de Augas de Galicia por atoparse nas marxes do río s/d, a autorización de obras, no lugar de Ribeira, parroquia de Sésamo (San Martiño), Concello de Culleredo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.86226. As obras solicitadas consisten na construción dun centro docente e accesos a parcela. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Culleredo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 19 de decembro do 2022 a/o xefa/e do Servizo Territorial – Alejandro Abel Rab Kalinichenko (Sinatura dixital)
23/12/2022 | Administración LocalMunicipal
Santiso
Exposición pública da aprobación dos padróns fiscais S. A. F. Novembro 2022

Por Resolución de Alcaldía 2022-0308 e 2022-0307 de data 19/12/2022 aprobáronse os padróns fiscais do mes de NOVEMBRO de 2022 correspondentes ao prezo público pola prestación do servizo de axuda no fogar para as dúas modalidades: libre concorrencia e dependencia, por importes respectivos: 1.015,86 € e 4.639,9 €. Os devanditos padróns expóñense ao público por prazo de quince dias, a contar desde o seguinte ao da publicación deste anuncio no BOP que tamén se publicará no taboleiro de anuncios do concello, para que os/as interesados/as poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuintes incluidas neles, as liquidacións que conteñen, conforme autoriza o artigo 102,3 da Lei 58/2003, do 17 de decembro, xeral tributaria, e artigo 24 do Real decreto 939/2005, de 29 de xullo, polo que se aproba o Regulamento xeral de recadación. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Alcaldía, no prazo dun mes, contado desde o dia seguinte ao de finalización do período de exposición pública dos correspondentes padróns, que se entenderá desestimado se no se resolvera de maneira expresa no prazo dun mes, e contra o seu rexeitamento, recurso contencioso-administrativo, perante o Xulgado do Contencioso- Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. Asemade poderán interpoñer calquer outro recurso que estimen pertinente. O prazo de cobro, será o establecido na Ordenanza Fiscal Reguladora do prezo público do servizo de axuda no fogar no concello de Santiso. Santiso, 20 de decembro de 2022 O alcalde Manuel Adán López
23/12/2022 | Administración LocalMunicipal
Lousame
Aprobación provisional do padrón do lixo. Ano 2023

En virtude das facultades que me outorga a vixente lexislación de Réxime Local, en relación co Art.16.1 da Ordenanza Fiscal Reguladora da Taxa por actividades e servicios relacionados coa hixiene urbana; vista a Matrícula de contribuíntes correspondente ó exercicio de 2023. a) Aprobar provisionalmente a Matrícula de Contribuíntes da Taxa por actividades e servicios relacionados coa hixiene urbana correspondente ó exercicio 2023. O número de recibos ascende a 1.473 e o importe total 126.406,00 €. b) Publíquese en legal forma. c) O prazo de exposición será de trinta (30) días e considerarase definitivamente aprobada, de non presentarse reclamacións. Lousame, 19 decembro de 2022. Asdo.: Mª Teresa Villaverde Pais, alcaldesa.
23/12/2022 | Administración LocalMunicipal
Malpica de Bergantiños
Recadación
Aprobación definitiva do suplemento de crédito 3/2022

Aprobado inicialmente polo Pleno da Corporación con data 24 de novembro de 2022 o expediente de suplemento de crédito 3/2022 do orzamento vixente (expte.2022/T002/000018) e ao non terse presentado reclamacións ao mesmo dentro do prazo regulamentario de exposición ao público, segundo anuncio inxerido no BOP núm.225 do día 28 de novembro de 2022, considérase definitivo o devandito acordo de aprobación e faise público para xeral coñecemento o resumo por capítulos dos créditos do estado de gastos do orzamento deste Concello que, tras a devandita modificación, amosa o seguinte xeito: Malpica de Bergantiños, 22 de decembro de 2022 O ALCALDE Eduardo José Parga Veiga
23/12/2022 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Aprobación definitiva do expediente de modificación de créditos núm.6/2022 de aprobación polo Pleno

A Corporación provincial, en sesión plenaria celebrada o día 25 de novembro de 2022, aprobou o expediente de modificación de créditos núm.6/2022, que se tramitan dentro do vixente orzamento xeral da Deputación provincial. O expediente considérase definitivamente aprobado ao non se formularen reclamacións no prazo de exposición ao público. En cumprimento do disposto nos artigos 38.2 e 20.3 do R. D. 500/90 do 20 de abril, publícase o resumo do dito orzamento a nivel de capítulos, unha vez efectuada a oportuna modificación, quedando como se detalla: Estado de situación dos créditos definitivos no día de hoxe, unha vez incorporado o Expediente de modificación de créditos núm.6/2022: O que se fai público para xeral coñecemento. A Coruña, 22 de decembro de 2022. O presidente, O secretario accidental, Valentín González Formoso Miguel Iglesias Martínez.